আদিল আল হুসানি
আদিল মুহাম্মদ আল হুসানি (আরবি: عادل الحوسني, ইংরেজি: Adel Al-Hosani; ২৩ আগস্ট ১৯৮৯; আদিল আল হুসানি নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শারজাহ এবং সংযুক্ত আরব আমিরাত জাতীয় দলের হয়ে গোলরক্ষক হিসেবে খেলেন। আমিরাতি ফুটবল ক্লাব আল ওয়াহদার যুব পর্যায়ের হয়ে খেলার মাধ্যমে আদিল ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল ওয়াহদার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ওয়াহদার হয়ে ৯ মৌসুম অতিবাহিত করার পর ২০১৭–১৮ মৌসুমে তিনি আমিরাতি ক্লাব শারজাহে যোগদান করেছেন। আদিল ২০১৯ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।